Document ID: /roh_data/filtered/fineweb-2-filterrobots_roh.jsonl.gz/46079

Turitgais sa preparan sin il luf
- Mesemna, 11.2.2015, 11:51
Il chantun Turitg prepara sia populaziun sin ina vita cun il luf. Suenter ch'in luf dal Calanda è vegnì sut il tren la stad a Schlieren ha l'administraziun da pestga e chatscha edì in plan d'acziun.
Quest plan d'acziun duai lura vegnir applitgà cun la proxima visita d'in luf. Il manual mussa tranter auter tgi ch'è responsabel sch'i dat indizis sin in luf e cura che la publicitad sto vegnir infurmada. Plinavant duai il manual minimar ils conflicts tranter ils lufs ed ils purs, ils chatschaders e la populaziun.